༈ སྣང་སྲིད་སྣོད་བཅུད་སྣང་ཙམ་ཕྱིའི་ནམ་མཁའ། །རང་བཞིན་སྟོང་པ་ནང་གི་ནམ་མཁའ་དང་། །དེ་གཉིས་སྣང་སྟོང་གཉིས་མེད་ངོ་བོ་ནི། །གསང་བ་རྣམ་པར་མི་རྟོག་ནམ་མཁའ་ཟེར། །དོན་ལ་ནམ་མཁའ་ནམ་མཁའ་ཞེས་བརྗོད་ཀྱང་། །ནམ་མཁའི་ངོ་བོ་ཅིར་ཡང་གྲུབ་པ་མེད། །ཡོད་དང་མེད་སོགས་ཁས་ལེན་ཀུན་དང་བྲལ། །ཡོད་མིན་མེད་མིན་གཉིས་མེད་མཉམ་པ་ཉིད། །ནམ་མཁའི་མཚན་ཉིད་མི་ཆོད་མི་ཤིགས་པ། །བདེན་པ་སྲ་བ་མི་གཡོ་འགྱུར་བ་མེད། །གང་ལ་ཐོགས་མེད་ཀུན་ཏུ་ཁྱབ་པར་བརྡལ། །དོན་དམ་མི་འགྱུར་རྡོ་རྗེའི་ཆོས་བདུན་དང་། །དམ་བཅའ་བཞི་ལྡན་མན་ངག་ཟབ་མོའོ། །དོན་ལ་ཕྱི་དང་ནང་མེད་

གཉིསམེད་དབྱིངས། །རང་བྱུང་རིག་པ་སྐུ་གསུམ་འདི་ལ་འདུས། །དེ་ཡི་གནས་ལུགས་ཡིན་ཚུལ་ཤེས་གྱུར་ན། །ནམ་མཁའ་སུམ་སྤྲུགས་གདམས་པ་གཞན་ན་མེད། །སྤྲོས་བྲལ་རྣམ་ཐར་གསུམ་ལྡན་ངང་ཉིད་དུ། །མ་བཅོས་མ་བསྒྱུར་ལྷན་ནེར་ཡེངས་མེད་ཞོག །དེ་ཡིས་ཚེ་འདིར་ཆོས་སྐུའི་གཏན་སྲིད་ཟིན། །དེ་སྐད་ལྷ་རྗེ་ཀུན་བཟང་ཆོས་འཕེལ་གྱིས། །དར་བཅས་བསྐུལ་ངོར་བདེ་བའི་མིང་གིས་བྲིས།